Mannerheimista sotamarsalkka n:o 2
Vuonna 1933, torstaina, toukokuun 18 päivänä, kello 13 kokoontui valtioneuvosto istuntoon, jolloin olivat saapuvilla:

Pääministeri Kivimäki, ministerit Mantere, Relander, Witting, Jutila, Hynninen, Linna, Puhakka, Oksala, Koskenmaa, Killinen ja Serlachius.

Ministeri Hackzell oli muiden virkatointen tähden estetty saapumasta valtioneuvoston istuntoon.

Pöytäkirjaa piti allekirjoittanut ylimääräinen notari.

Puolustusministeriön esittelijäneuvos Aarnio saapui valtioneuvoston istuntoon ja esitteli:

1) Esityksen leimaveron määräämisestä asiakirjasta, jolla ratsuväen kenraalille, vapaaherra Carl Gustaf Emil Mannerheimille annetaan sotamarsalkan arvo, siltä varalta että Tasavallan Presidentti päättää sellaisen arvonimen hänelle antaa.

Pl.M.K.D.N:o 145/33. henk.

Valtioneuvosto päätti että puheenaolevasta avoimesta kirjeestä oli suoritettava leimaveroa neljätuhatta (4.000) markkaa.

Tarkistanut:

Ministeri Arvi Oksala

Heikki Aarnio

Vakuudeksi:

Gunvor Hegelius

</div>

Lähde
 Kansallisarkistossa oleva valtioneuvoston kirjaajankonttorin arkisto, valtioneuvoston pöytäkirjat, pöytäkirjat V 1933-1933 (Ca:174), sivu 258 ja 259, jakso 254 ja 255. Digitoitu asiakirja löytyy Kansallisarkiston digitaaliarkistosta.

Mannerheim